**Likumprojekta „Grozījumi likumā “Par iedzīvotāju ienākuma nodokli” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts „Grozījumi likumā “Par iedzīvotāju ienākuma nodokli” paredz veikt izmaiņas līdzšinējā autoratlīdzības ienākuma saņēmējam piemērotajā iedzīvotāju ienākuma nodokļa maksāšanas režīmā. Likumprojekts paredz, laika periodā no 2021.gada 1.jūlija līdz 2021.gada 31.decembrim piemērot īpašu nodokļa maksāšanas režīmu autoratlīdzības saņēmējiem, kuriem atlīdzību izmaksā ienākuma izmaksātājs, kas nav mantisko tiesību kolektīvā pārvaldījuma organizācija, un kuri nav reģistrējuši saimniecisko darbību. Likumprojekts paredz, ka sākot ar 2022.gada 1.janvāri samaksa par intelektuālo īpašumu, ja to neizmaksā mantisko tiesību kolektīvā pārvaldījuma organizācija, ir uzskatāma par saimnieciskās darbības ienākumu. Likumprojekts stājas spēkā no 2021.gada 1.janvāra, bet tā normas tiek piemērotas sākot ar 2021.gada 1.jūliju. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2020.gada 6.oktobra sēdes protokollēmuma Nr.59 paragrāfā “Informatīvais ziņojums “Par nodokļu piemērošanu autoratlīdzību saņēmējiem”” dotais uzdevums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu samērīgu un vienkāršotu nodokļu maksāšanas režīmu autoratlīdzības saņēmējiem, izpildot Ministru kabineta sēdes protokollēmumā doto uzdevumu, izstrādāts likumprojekts “Grozījumi likumā “Par iedzīvotāju ienākuma nodokli”” (turpmāk – likumprojekts), kas paredz veikt izmaiņas līdzšinējā iedzīvotāju ienākuma nodokļa maksāšanas režīmā, kādu piemēro ienākumam no autoratlīdzībām.Līdzīgi kā citos alternatīvajos režīmos, arī autoratlīdzību saņēmēju sociālās iemaksas ir zemas, tādējādi palielinot iedzīvotāju skaitu, kuri nākotnē var nebūt sociāli nodrošināti. Autoratlīdzības patreiz tiek izmantotas arī nodokļu optimizācijas nolūkos, dažāda veida uzņēmumu līgumus pārdēvējot par autortiesību līgumiem. Pašlaik autoratlīdzības saņēmējiem nodokļu režīms nodokļu sloga ziņā ir labvēlīgāks nekā citiem saimnieciskās darbības veicējiem, kas rada nodokļu optimizācijas modeļus, (piemēram, personām, kas veic algota darba pienākumus). Pašlaik autoratlīdzības saņēmējam piemēro:1. iedzīvotāju ienākuma nodokļa (IIN) progresīvo likmi (neto ienākumiem, jo piemēro izdevumu normu – 25% vai 50% apmērā no ienākuma atkarībā no darba veida). Autoratlīdzības izmaksātājs ietur IIN izmaksas vietā, piemērojot 20% likmi, tāpēc taksācijas gada beigās var rasties IIN piemaksa, ja, piemēram, gūti vēl citi ar progresīvo likmi apliekami ienākumi, kas pārsniedz 20 004 *euro* gadā. Ja autora faktiskie izdevumi pārsniedz izdevumu normu, viņam ir tiesības rezumējošā kārtībā iesniegt deklarāciju un piemērot faktiskos izdevumus, pamatojot tos ar attaisnojuma dokumentiem. Autoratlīdzības saņēmējam nav jāreģistrējas kā saimnieciskās darbības veicējam.
2. valsts sociālās apdrošināšanas obligātās iemaksas (VSAOI):
* ja autoratlīdzības saņēmējs saņem algota darba ienākumu vismaz 430 *euro* mēnesī - piemēro tikai VSAOI – 5% (no bruto summas) no autoratlīdzības izmaksātāja līdzekļiem;
	+ ja autoratlīdzības saņēmējam nav algota darba ienākumu - VSAOI – 5% no autoratlīdzības izmaksātāja līdzekļiem + autoratlīdzības saņēmējs kā pašnodarbināta persona maksā VSAOI 32,15% vismaz no 430 *euro* mēnesī, ja viņa mēneša ienākumi pārsniedz 430 *euro*.

Izņēmumi:1. autortiesību mantinieki maksā IIN, piemērojot progresīvo likmi, viņiem nepiemēro izdevumu normu. Autortiesību mantinieki nemaksā VSAOI;
2. mantisko tiesību kolektīvā pārvaldījuma organizācija nemaksā 5% VSAOI.

VSAOI regulējums, kas nosaka, ka tad, ja autoratlīdzības saņēmējs saņem algota darba ienākumu vismaz 430 *euro* mēnesī, piemēro tikai VSAOI 5% no autoratlīdzības izmaksātāja līdzekļiem, ir viens no būtiskākajiem nodokļu optimizācijas rīkiem, jo ļoti bieži algota darba ienākuma izmaksātājs un autoratlīdzības izmaksātājs ir viena un tā pati juridiskā persona. Praksē nav vienkārši nodalīt algotu darbu no saimnieciskās darbības (pašnodarbinātības), šim mērķim likumā “Par iedzīvotāju ienākuma nodokli” ir speciālas nodokļu pretizvairīšanās normas (likuma 8.panta 2.2 daļa un papildus attiecībā uz autoratlīdzībām – likuma 8.panta 2.12 daļa), taču praksē šīs normas jāpiemēro katrā konkrētajā gadījumā, turklāt VID jāveic visai sarežģīts izvērtējums.Saistībā ar COVID-19 izsludinātās ārkārtējās situācijas laikā īpaši izgaismojās problēmas, kas saistītas ar autoratlīdzību ienākuma saņēmēju nepietiekamu sociālo aizsargātību, kas tieši izriet no nepietiekami likumā “Par valsts sociālo apdrošināšanu” noteiktā VSAOI maksāšanas režīma autoratlīdzību saņēmējiem.Tādējādi, izpildot Ministru kabineta 6.oktobra sēdes protokollēmumā Nr.59 doto uzdevumu, likumprojekts paredz mainīt autoratlīdzību ienākumam piemērojamo iedzīvotāju ienākuma nodokļa režīmu.Ņemot vērā, ka būtisks mērķis ir samērīga nodokļu sloga uzlikšana minētajam ienākumam, ka arī nodokļu (IIN un VSAOI) režīma vienkāršošana, likumprojekts paredz, ka turpmāk likums “Par iedzīvotāju ienākuma nodokli” līdzšinējiem autoratlīdzības ienākuma saņēmējiem – rezidentiem tiks piemērots šādi:**1.posms (01.01.2021.-30.06.2021.)**Saglabājas līdzšinējais IIN režīms attiecībā uz visiem līdzšinējiem autoratlīdzības ienākuma saņēmējiem.**2.posms (01.07.2021.-31.12.2021.)**Attiecībā uz nerezidentiem, kas saņem samaksu par intelektuālo īpašumu likuma “Par iedzīvotāju ienākuma nodokli” izpratnē” (turpmāk – Likums), saglabājas līdzšinējais IIN režīms – IIN ietur ienākuma izmaksātājs. Nosacītie izdevumi ienākuma izmaksas vietā tiek piemēroti 25 procentu apmērā.Attiecībā uz rezidentiem:1. Ja persona, kas ir autortiesību mantinieks, saņem samaksu par intelektuālo īpašumu, tiek piemērots līdzšinējais IIN režīms (progresīvā IIN likme, ienākuma izmaksas vietā piemērojot IIN likmi 23% apmērā, nepiemēro attaisnoto izdevumu normu).
2. Ja fiziskai personai samaksu par intelektuālo īpašumu izmaksā mantisko tiesību kolektīvā pārvaldījuma organizācija, ienākuma izmaksātājs no ienākuma, kas samazināts par nosacīto izdevumu normu 25 % apmērā, ietur IIN, piemērojot 20% likmi (ja nepieciešams, IIN maksātājs veic IIN piemaksu rezumējošā kārtībā, piemērojot IIN progresīvās likmes). Minētais ienākums netiek ietverts maksātāja saimnieciskās darbības ienākumos;
3. Ja fiziskai personai ienākumu, kas gūts no samaksas par intelektuālo īpašumu (izņemot ienākumus, kurus izmaksā mantisko tiesību kolektīvā pārvaldījuma organizācija) vai no zinātnes, literatūras un mākslas darbu, atklājumu, izgudrojumu un rūpniecisko paraugu autoru un izpildītāju darbu radīšanas, izdošanas, izpildīšanas vai citādas izmantošanas, izmaksā cits ienākuma izmaksātājs (kas nav mantisko tiesību kolektīvā pārvaldījuma organizācija) un šī fiziskā persona ir reģistrējusies VID kā saimnieciskās darbības veicēja, kas:
	* + - *IIN maksā vispārējā kārtībā*, maksātājs maksā IIN uz gada ienākumu deklarācijas pamata, piemērojot IIN progresīvās likmes. IIN maksātājs ir tiesīgs atskaitīt nosacīto izdevumu normu 25% apmērā no samaksas par intelektuālo īpašumu vai, ja faktiskie izdevumi ir lielāki, piemērot faktiskos izdevumus, kas ir pamatoti ar attaisnojuma dokumentiem;
			- *ir MUN maksātājs*, MUN maksātājs no samaksas par intelektuālo īpašumu (bruto ieņēmumiem) maksā MUN, piemērojot taksācijas gada ienākumam MUN likumā noteiktās likmes: apgrozījumam līdz 25 000 euro – 25% likmi, apgrozījumam, kas pārsniedz 25 000 euro – 40% likmi (MUN ieņēmumu sadalījums ir šāds: VSAOI – 80%, IIN – 20%). MUN maksātājs maksā MUN uz ceturkšņa deklarāciju pamata.
4. Ja fiziskai personai ienākumu, kas gūts no samaksas par intelektuālo īpašumu (izņemot ienākumus, kurus izmaksā mantisko tiesību kolektīvā pārvaldījuma organizācija) vai no zinātnes, literatūras un mākslas darbu, atklājumu, izgudrojumu un rūpniecisko paraugu autoru un izpildītāju darbu radīšanas, izdošanas, izpildīšanas vai citādas izmantošanas, izmaksā cits ienākuma izmaksātājs (kas nav mantisko tiesību kolektīvā pārvaldījuma organizācija) un šī fiziskā persona nav reģistrējusies VID kā saimnieciskās darbības veicēja, tai tiek piemērots IIN pārejas perioda īpašais režīms.

*IIN pārejas perioda īpašais režīms* nozīmē, ka ienākuma izmaksātājs ietur iedzīvotāju ienākuma nodokli no bruto samaksas par intelektuālo īpašumu, piemērojot IIN likmes: apgrozījumam līdz 25 000 euro – 25% likmi, apgrozījumam, kas pārsniedz 25 000 euro – 40% likmi. Ieturētie IIN ieņēmumi tiek sadalīti šādi: VSAOI – 80% un IIN – 20%. Šādi ieturētais IIN netiek summēts ar citiem IIN ieņēmumiem, šo ienākumu neņem vērā, nosakot progresīvās IIN likmes un gada diferencētā neapliekamā minimuma apmēru, attiecībā pret šiem ienākumiem nepiemēro neapliekamo minimumu, atvieglojumus, attaisnotos izdevumus. Ja nodokļa maksātājs saņēmis minētos ienākumus no vairākiem maksātājiem un saņemtie ieņēmumi summāri pārsniedz 25 000 euro gadā, nodokļa maksātājam līdz 2022.gada 28.februārim ir jāiesniedz autoratlīdzības saņēmēja 2021.gada deklarācija un nepieciešamības gadījumā jāpiemaksā nodoklis rezumējošā kārtībā līdz 2022.gada 23.martam.**3.posms (no 01.01.2022.)**Saglabājas 2.posmā aprakstītā nodokļu nomaksas kārtība, taču vairs netiek piemērots IIN pārejas perioda īpašais režīms. Ja fiziskai personai samaksu par intelektuālo īpašumu izmaksā cits ienākuma izmaksātājs (kas nav mantisko tiesību kolektīvā pārvaldījuma organizācija), minētā fiziskā persona reģistrējas kā saimnieciskās darbības veicējs, kas IIN maksā vispārējā kārtībā, vai kā MUN maksātājs. Ja fiziskā persona reģistrējas kā MUN maksātāja, sākot ar 01.01.2022. MUN maksātājiem ir iespēja izvēlēties vai nu maksāt MUN kā līdz šim (maksāt pašiem uz ceturkšņa deklarācijas pamata), vai arī izmantot saimnieciskās darbības ieņēmu kontu, t.i. – visa samaksa par intelektuālo īpašumu tiek ieskaitīta īpašā kredītiestādē atvērtā kontā (saimnieciskās darbības ieņēmumu kontā) un MUN ietur kredītiestāde. Šajā gadījumā nav jāiesniedz MUN deklarācijas.Ja fiziskai personai samaksu par intelektuālo īpašumu izmaksā cits ienākuma izmaksātājs (kas nav mantisko tiesību kolektīvā pārvaldījuma organizācija) un fiziskā persona nav reģistrējusies VID kā saimnieciskās darbības veicēja, ienākuma izmaksātājs ietur IIN kā no uzņēmuma līguma. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, VID, Kultūras ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Fiziskās personas, kuras saņem samaksu par intelektuālo īpašumu, atlīdzību kā autori, izpildītāji u.tml.,
2. Mantisko tiesību kolektīvā pārvaldījuma organizācijas,
3. Citas juridiskas vai fiziskas personas, kuras fiziskajām personām izmaksā samaksu par intelektuālo īpašumu vai atlīdzību kā autoriem, izpildītājiem u.tml.
 |
| 2. | Tiesiskā regulējuma ietekme uz tautsaimniecību un administratīvo slogu | Nodokļa maksātāji, kuri saņem samaksu par intelektuālo īpašumu, vai atlīdzību kā autori, izpildītāji u.tml. varēs izvēlēties sev atbilstošāko IIN samaksas veidu, t.i., varēs izvēlēties reģistrēties vai nereģistrēties VID kā saimnieciskās darbības veicēji.Personām (izņemot mantisko tiesību kolektīvā pārvaldījuma organizācijas), kas izmaksās fiziskajām personām samaksu par intelektuālo īpašumu vai atlīdzību kā autoriem, izpildītājiem u.tml., būs jāpārliecinās VID publiskojamajā datu bāzē par konkrētās fiziskās personas reģistrēšanās kā saimnieciskās darbības veicējs faktu. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0   | 0 | 0 | 0 | 0 | 0 |
| 2.1. valsts pamatbudžets | 0 | 0  | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0  | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0  | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Fiskālā ietekme no likumprojektā virzīto normu piemērošanas autoratlīdzību saņēmējiem ir iekļauta Labklājības ministrijas virzītajā likumprojektā “Grozījumi likumā “Par valsts sociālo apdrošināšanu””. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms. |
| 8. Cita informācija | Informējam, ka aktualizētā informācija par izmaksām izmaiņu veikšanai Valsts ieņēmumu dienesta informācijas sistēmās saistībā ar regulējumu attiecībā uz autoratlīdzības saņēmēju nodokļa maksāšanas režīma maiņu tiks sniegta papildus. Vienlaikus informējam, ka minēto izmaiņu realizācija ietekmēs Maksājumu administrēšanas informācijas sistēmas ieviešanas procesu.Lai nodrošinātu izmaiņu veikšanu Valsts ieņēmumu dienesta informācijas sistēmās, izmaksas primāri tiks segtas esošā Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana” piešķirtā finansējuma ietvaros vai veicot pārdali no citām Finanšu ministrijas resora programmām/apakšprogrammām. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Pēc likumprojekta apstiprināšanas Saeimā veicami grozījumi:- Ministru kabineta 2010.gada 21.septembra noteikumos Nr.899 “Likuma “Par iedzīvotāju ienākuma nodokli” normu piemērošanas kārtība”, lai precizētu nodokļa maksātājiem līdz šim piemērojamās autoru izdevumu normas un to piemērošanas kārtību. |
| 2. | Atbildīgā institūcija | Par grozījumu izstrādi Ministru kabineta 2010.gada 21.septembra noteikumos Nr.899 “Likuma “[Par iedzīvotāju ienākuma nodokli](https://likumi.lv/ta/id/56880-par-iedzivotaju-ienakuma-nodokli)” normu piemērošanas kārtība” – Finanšu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Likumprojekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija un VID. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Funkcijas un uzdevumi netiek grozīti.Jaunas institūcijas nav nepieciešams izveidot.Nav plānota esošo institūciju likvidācija vai reorganizācija.Likumprojekts tiks īstenots esošo cilvēkresursu ietvaros. |
| 3. | Cita informācija | Nav. |

Finanšu ministrs J.Reirs

Orehova 67095494

Anda.Orehova@fm.gov.lv

Ozoliņa 67095493

Agrita.Ozolina@fm.gov.lv